Den Digitale Prøvevagt

Den Digitale Prøvevagt er et program, der kan overvåge elevers computere under skriftlige prøver.

Programmet skal bruges til at undersøge mistanke om snyd. Det skal anvendes fra og med sommerterminen 2019.

Den Digitale Prøvevagt vil kunne dokumentere en række af de handlinger, som eleven foretager på sin computer under prøverne. For eksempel henter det oplysninger om, hvilke hjemmesider der besøges, hvilke taster en elev trykker på, ligesom det affotograferer elevens skærm med jævne mellemrum.

Efter prøven kan skolen undersøge mistanker om eksamenssnyd ved at gennemgå de data, som programmet har indsamlet.

Kilde: Undervisningsministeriet